Publication: Magyar Közlöny
Issue: MK-2008-154 (Year: 2008, Number: 154)
Era: 2004-2010
Section: Függelék a 140/2008. (X. 30.) FVM rendelethez
Paragraph Index: 161

2. SAVANYÚ TEJTERMÉKEK 2.1. A termékcsoport meghatározása Az idetartozó termékek megfelelõen elõkészített és hõkezelt tejbõl, a 2.2. pontban felsorolt összetevõkbõl vagy azok egy részébõl speciális mikrobatenyészetek hozzáadásával, savanyítással és alvasztással készülnek. 10%-nál (m/m) kisebb zsírtartalom esetén savanyú tejekrõl, legalább 10% (m/m) és azt meghaladó zsírtartalom esetén savanyú tejszínekrõl beszélünk. 2.1.1. Élõflórás savanyú tejek és tejszínek (natúr) Olyan termékek, amelyeket megfelelõen elõkészített és hõkezelt tejbõl, tejszínbõl, a 2.2. pontban felsorolt összetevõkbõl vagy azok egy részébõl speciális mikrobatenyészetek, illetve probiotikus mikrobatörzsek hozzáadásával, savanyítással (pH-csökkentés) és alvasztással állítottak elõ, és a minõségmegõrzési idõtartamuk lejártáig legalább a 2.3. pontban elõírt mennyiségben tartalmazzák a kultúrából származó élõ, aktív mikroorganizmusokat. A fontosabb savanyú tejek és tejszínek gyártásához a következõ speciális mikrobatenyészeteket használják.

Source: https://magyarkozlony.hu/hivatalos-lapok/0ffc70030afe24b88255d98c82a575de6966d870/dokumentumok/54554c67f350eada414de7f31baba31b34770f07/letoltes